L 9/12 Euroopan unionin virallinen lehti 12.1.2008 KOMISSION ASETUS (EY) N:o 23/2008, annettu 11 päivänä tammikuuta 2008, toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EY) N:o 622/2003 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisistä siviili-ilmailun turvaamista koskevista säännöistä 16 päivänä joulukuuta 2002 annetun Euroopan par- lamentin ja neuvoston asetuksen (EY) N:o 2320/2002 (f) ja erityisesti sen 4 artiklan 2 kohdan, sekä katsoo seuraavaa: (1) — Asetuksen (EY) N:o 2320/2002 mukaan komission teh- tävä on vahvistaa toimenpiteet ilmailun turvaamista kos- kevien yhteisten perusvaatimusten täytäntöönpanemiseksi kaikkialla yhteisössä. Toimenpiteistä ilmailun turvaamista koskevien yhteisten perusvaatimusten täytäntöönpanemi- seksi 4 päivänä huhtikuuta 2003 annettu komission ase- tus (EY) N:o 622/2003 (?) oli ensimmäinen tällaisia toi- menpiteitä sisältänyt säädös. (2) — Tarvitaan toimenpiteitä, joilla selkiinnytetään yhteisiä pe- rusvaatimuksia. Uhkakuvaprojisoinnille (Threat Image Projection, TIP) olisi määriteltävä suorituskykyvaatimuk- set. Vaatimuksia olisi tarkistettava säännöllisesti ja vähin- tään kahden vuoden välein sen varmistamiseksi, että ne vastaavat tekniikan kehitystä etenkin käytettävissä olevan virtuaalikuvien kirjaston koon osalta. (3) — Uhkakuvaprojisointia tulisi käyttää sekä käsimatkatava- roita että ruumaan meneviä matkatavaroita tarkastavien turvatarkastajien suorituskyvyn parantamiseen siten, että laukun läpivalaisukuvaan liitetään virtuaalisia kuvia uh- kaavista esineistä. Laukkujen kuviin liitettävien uhkaavien esineiden virtuaalikuville olisi määriteltävä vähimmäis- ja enimmäisprosenttiosuudet. Kun turvatarkastuksen suorit- tajat reagoivat laukkujen kuviin, TIP-järjestelmän tulisi il- moittaa heille, jos he ovat reagoineet oikein tunnistamalla uhkaavan esineen virtuaalikuvan. Lisäksi TIP-järjestel- mässä käytettyä virtuaalikuvien kirjastoa tulisi laajentaa ja uudistaa säännöllisesti, jotta voidaan ottaa huomioon uudet uhkaavat esineet ja välttää virtuaalikuvien muodos- tuminen liian tutuiksi. (4) — Lentoasemien turvatarkastuslaitteiden, myös TIP-järjestel- män, suorituskykyvaatimuksia koskevia tietoja ei tulisi asettaa julkisesti saataville, sillä niitä voitaisiin mahdolli- sesti käyttää väärin turvatarkastusten kiertämiseen. Tiedot olisi saatettava ainoastaan sääntelyviranomaisten ja laite- valmistajien saataville. (5) — Sen vuoksi asetusta (EY) N:o 622/2003 olisi muutettava. (6) — Tässä asetuksessa säädetyt toimenpiteet ovat siviili-ilma- ilun turvaamista käsittelevän komitean lausunnon mukai- set, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 622/2003 liite tämän asetuksen liitteen mukaisesti. Liitteen luottamuksellisuuteen sovelletaan mainitun asetuksen 3 artiklaa. 2 artikla Tämä asetus tulee voimaan 1 päivänä helmikuuta 2008. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 11 päivänä tammikuuta 2008. () EYVL L 355, 30.12.2002, s. 1. Asetus sellaisena kuin se on muu- tettuna asetuksella (EY) N:o 849/2004 (EUVL L 229, 29.6.2004, s. 3). (?) EUVL L 89, 5.4.2003, s. 9. Asetus sellaisena kuin se on viimeksi muutettuna — asetuksella (EY) N:o 1477/2007 (EUVL L 329, 14.12.2007, s. 22). Komission puolesta Jacgues BARROT Varapuheenjohtaja